Up-295/04
Datum: 2004-06-08T00:00:00.000+02:00
ecli: ECLI:SI:USRS:2004:Up.295.04
vrsta: posamični akt
zadeva: ustavna pritožba
objavljeno: Neobjavljeno | 08.06.2004
dokument: US23558
akt: Ustavna pritožba A. A. zoper sklep Vrhovnega sodišča št. Kp 4/2003 z dne 22. 1. 2004 v zvezi s sklepom Višjega sodišča v Ljubljani št. I Kp 1069/2003 z dne 28. 8. 2003
resitev: zavrženje
izrek: Ustavna pritožba A. A. zoper sklep Vrhovnega sodišča št. Kp 4/2003 z dne 22. 1. 2004 v zvezi s sklepom Višjega sodišča v Ljubljani št. I Kp 1069/2003 z dne 28. 8. 2003 se zavrže.
stavek: Ker pritožnica v pritožbi, kot rednem pravnem sredstvu ni vsebinsko izčrpala kršitev človekovih pravic in temeljnih svoboščin, kot jih zatrjuje v ustavni pritožbo, ni podana procesna predpostavka izčrpanosti pravnih sredstev. Zato je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2004-04-27T22:00:00.000Z
datum_odlocitve: 2004-06-07T22:00:00.000Z

# Up-295/04 - 4

8. 6. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 25. maja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sklep Vrhovnega sodišča št. Kp 4/2003 z dne 22. 1. 2004 v zvezi s sklepom Višjega sodišča v Ljubljani št. I Kp 1069/2003 z dne 28. 8. 2003 se zavrže.**

## OBRAZLOŽITEV

### A.

Z izpodbijanim sklepom je Vrhovno sodišče zavrnilo pritožbo pritožnice zoper sklep Višjega sodišča. Z njim je bila pritožnica na podlagi prvega odstavka 78. člena Zakona o kazenskem postopku (Uradni list RS, št. 63/94 in nasl. - ZKP) kaznovana z denarno kaznijo, ker je v vlogi žalila sodišče.

Pritožnica v ustavni pritožbi zatrjuje kršitve 2. in 8. člena Ustave, drugega odstavka 14. člena, 15., 21., 22., 23. in 34. člena Ustave ter prvega odstavka 6. člena in 13. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 - v nadaljevanju EKČP). Pritožnica predlaga, naj Ustavno sodišče izpodbijana sklepa spremeni in do končne odločitve na podlagi 58. člena Zakona o Ustavnem sodišču (v nadaljevanju ZUstS) zadrži njuno izvrševanje.

### B.

Pritožnica je vložila pritožbo, vendar v njej kršitev, zatrjevanih v ustavni pritožbi, ni navedla in zato v vsebinskem smislu pravnega sredstva, ki ji je bilo na razpolago, ni izkoristila. Zahteva po izčrpanju vseh pravnih sredstev namreč ne pomeni samo formalnega izčrpanja (to je vložitve pravnega sredstva), temveč pomeni tudi materialno izčrpanje (to je vsebinsko uveljavljanje kršitev človekovih pravic že v vloženih pravnih sredstvih). Zato domnevnih oziroma zatrjevanih kršitev določb Ustave in EKČP, ki urejajo človekove pravice in temeljne svoboščine, ni mogoče uveljavljati v ustavni pritožbi.

Očitkov pritožnice, da so bile z izpodbijanima sklepoma kršene določbe 2., 8. in 15. člena Ustave v okviru postopka z ustavno pritožbo ni mogoče ocenjevati. V postopku z ustavno pritožbo presoja Ustavno sodišče le morebitne kršitve določb o človekovih pravicah in temeljnih svoboščinah, omenjene določbe pa to same po sebi niso.

O ustavni pritožbi št. Up-824/03, na katero se pritožnica sklicuje v ustavni pritožbi, bo Ustavno sodišče odločilo posebej.

### C.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer